
CONTRACT COLECTIV DE MUNCA 


În conformitate cu prevederile: 


* Legii nr.334/2002 privind bibliotecile, republicată, cu modificările si completările ulterioare; 

* Legii nr.062/2011 a dialogului social, republicată, cu modificările şi completările ulterioare; 

* Legii nr.153/2017, Lege cadru privind salarizarea personalului plătit din fonduri publice; 

* Hotărârii Guvernului nr.286/2011 pentru aprobarea Regulamentului-cadru privind stabilirea principiilor generale 
de ocupare a unui post vacant sau temporar vacant corespunzător funcţiilor contractuale şi a criteriilor de 
promovare în grade sau trepte profesionale imediat superioare a personalului contractual din sectorul bugetar plătit 
din fonduri publice; 

e Hotărârii Guvernului nr.250/1992 privind concediul de odihnă şi alte concedii ale salariaţilor din administraţia 
publică, din regiile autonome cu specific deosebit si din unităţile bugetare; 

* Legii nr.319/2006 privind securitatea și sănătatea în muncă cu modificările şi completările ulterioare; 

* Legii nr.173/2015 privind aprobarea Ordonanţei de Urgenţă nr. 8/2014 pentru modificarea unor termene 
prevăzute în Ordonanţa de Urgenţă a Guvernului nr.8/2009 privind acordarea voucherelor de vacanţă; 

e Legii nr.53/2003 — Codul Muncii, republicată, cu modificările şi completările ulterioare. 


PĂRȚILE CONTRACTANTE: 


1. Biblioteca Judeţeană „Nicolae Milescu Spatarul” Vaslui, cu sediul în Vaslui, strada Hagi Chiriac, Nr. 
2, judeţul Vaslui, reprezentată legal prin Director, domnul BICHINET VOICU GELU, pe de o parte, denumit în 
continuare „angajator”; 
si 

2. Salariatii din cadrul Bibliotecii Județene „Nicolae Milescu Spătarul” Vaslui, prin Sindicatul 
»Bibliotecarul”, cu sediul în Vaslui, strada Hagi Chiriac, nr. 2, reprezentat prin doamna MACOVEI LUCIANA - 
preşedinte, denumiți în continuare „angajați? încheie prezentul Contract Colectiv de Muncă, denumit în 
continuare Contract Colectiv de Muncă. 


SCOPUL SI OBIECTUL CONTRACTULUI COLECTIV DE MUNCĂ 


1. Contractul Colectiv de muncă, la nivel de instituţie, cuprinde drepturile şi obligațiile Bibliotecii Județene 
„Nicolae Milescu Spătarul” Vaslui, în calitate de angajator si ale salariaților cu privire la condițiile de muncă din 
instituție. 

2. Prezentul Contract Colectiv de Muncă are ca scop, în principal stabilirea drepturilor minime garantate 
salariaților, promovarea unor relații de muncă echitabile, de natură să asigure protecția socială a salariaților, 
desfăşurarea corespunzătoare a activității în instituție, eliminarea conflictelor de muncă și preîntâmpinarea 
grevelor precum si obligațiile corelative cu privire la: 

a. încheierea, executarea, modificarea, suspendarea si încetarea contractului individual de muncă; 

b. condițiile de muncă si protecția muncii; 

c. salarizarea si alte drepturi salariale; ; 

d. timpul de muncă si timpul de odihnă; .- $ 


e. alte măsuri de protecție socială a salariaților; 

f. formarea si perfecționarea profesională; 

g. drepturile organizaţiilor sindicale; 

h. obligaţiile salariaților. 

3. Prezentul contract colectiv de muncă produce efecte pentru toți salariaţii actuali şi pentru cei nou angajaţi cu 
contract de muncă din cadrul Bibliotecii Judeţene „Nicolae Milescu Spătarul” Vaslui. În situaţia în care, în privinţa 
drepturilor ce decurg din prezentul Contract Colectiv de Muncă intervin reglementări legale mai favorabile, 
inclusiv contractul colectiv la nivel de ramură, acestea vor completa prevederile prezentului contract. 


CAPITOLUL I 
DISPOZIŢII GENERALE 


Art.1. Părțile contractante recunosc și acceptă pe deplin că sunt egale și libere în negocierea Contractului Colectiv 
de Muncă la nivel de instituţie şi se obligă să respecte în totalitate prevederile acestuia. 

Art.2. (1) Prezentul Contract Colectiv de Muncă se încheie pe o perioadă de 1(un) an. 

(2) Dacă niciuna dintre parti nu denunţă contractul colectiv de muncă cu 30 de zile înaintea expirării perioadei 
pentru care a fost încheiat, valabilitatea acestuia se prelungește până la încheierea unui nou contract colectiv de 
muncă, dar nu mai mult de 3 luni. 

Art.3.(1) Orice solicitare de modificare a prezentului contract colectiv va face obiectul unei negocieri. 

(2) Iniţierea negocierii se va face cu cel puţin 45 de zile calendaristice înaintea expirării contractelor colectiv 
de muncă sau a expirării perioadei de aplicabilitate a clauzelor stipulate în actele adiţionale la contractele colective 
de muncă; 

(3) În termen de 5 zile calendaristice de la data declanşării procedurilor de negociere angajatorul sau 
organizaţia patronală are obligaţia să convoace toate părţile indreptatite în vederea negocierii contractului colectiv 
de muncă. 


(4) Negocierea va începe la cererea scrisă a organizaţiei sindicale reprezentative sau a reprezentanţilor 
angajaţilor, în termen de cel mult 10 zile calendaristice de la comunicarea solicitării; 

(5) Durata negocierii colective nu poate depăşi 60 de zile calendaristice decât prin acordul părţilor 

(6) Cererile de modificare a contractului vor fi depuse de către reprezentanţii salariaților la manager; 

(7) Modificările aduse Contractului Colectiv se comunică, în scris, organului la care se păstrează si devin 


aplicabile de la data înregistrării sau la o dată ulterioară, potrivit convenției părților; 
(8) Modificările aduse contractului produc efecte numai pe viitor. Modificările contractului colectiv de muncă 
asupra cărora părţile au convenit, vor face obiectul unui act adițional şi care va produce efecte de la momentul 
înregistrării la Inspectoratul Teritorial de muncă al Municipiului Vaslui. 

(9) Părţile convin ca în perioada negocierilor, atât în cazul în care se fac modificări, cât şi în cazul denuntarii 
contractului, să nu efectueze concedieri din motive neimputabile salariaţilor și să nu declanşeze greve. 

Art.4. Suspendarea şi încetarea Contractului colectiv au loc în condiţiile legii. 

Art.5. (1) Drepturile salariaţilor prevăzute în prezentul Contract colectiv nu pot să reprezinte cauza reducerii altc 
drepturi colective sau individuale care au fost stabilite sau se vor stabili potrivit prevederilor legale. 

(2) În situaţiile în care, în privinţa drepturilor ce decurg din prezentul Contract Colectiv intervin reglementări 
legale mai favorabile, acestea vor face parte de drept din Contractul colectiv. 

Art.6. (1) Părţile convin să facă eforturi în vederea promovării unui climat normal de muncă în instituție cu 
respectarea prevederilor legii, a Contractului Colectiv privind raporturile de muncă, a regulamentului de ordine 
interioară, denumit „Regulament Intern” precum şi a drepturilor si intereselor salariaţilor. 

(2) La angajare si la stabilirea drepturilor individuale, Biblioteca Judeţeană „Nicolae Milescu Spătaru!” Vaslui 
va asigura egalitatea de şanse şi tratament pentru toţi salariaţii, fără discriminări directe sau indirecte, pe bază de 
rasă, naționalitate, etnie, limbă, religie, categorie socială, convingeri, sex, orientare sexuală sau orice alt criteriu 
care are ca scop sau efect restrângerea sau înlăturarea recunoașterii, folosinţei sau exercitării drepturilor decurgând 
din contractele privind raporturile de muncă. 

Art.7. În scopul salarizării şi acordării celorlalte drepturi prevăzute în prezentul contract, instituţia va face 
demersuri pentru a asigura fondurile necesare, înainte de adoptarea bugetului local, precum şi în vederea 
modificării ulterioare a acestuia. 

Art.8. Modificările aduse Contractului Colectiv produc aceleaşi efecte ca si Contract Colectiv de la data 
înregistrării. E 

Art.9. (1) Aplicarea prevederilor contractului se face potrivit prevederilor legale în vigoare. 
(2) Daca nu se teajizează consensul, părțile se pot adresa instanţelor judecătoreşti. 

Art.10. Prevederile prezentului Contract Colectiv la nivel de instituţie sunt minime si obligatorii pentru angajator. 
Art.11. (1) Pentru soluţionarea pe cale amiabilă a litigiilor intervenite cu ocazia aplicării prevederilor prezentului 
contract părţile se vor adresa reprezentatilor salariaţilor, aleși la nivel de instituţie. 

(2) Angajatorul şi reprezentanţii angajaților semnatari ai prezentului contract sunt obligaţi să se consulte și să 
se informeze reciproc în toate situaţiile referitoare la relaţiile de muncă. 

Art.12. Declanşarea procedurii prevăzute la art. 11 nu constituie un impediment pentru sesizarea instanţei de 
judecată de către persoana fizică care se consideră prejudiciată. 

Art.13. La cererea uneia dintre părțile semnatare, în cazul apariţiei unor modificări legislative, părţile vor proceda 
la renegocierea unor clauze, după caz. 


CAPITOLUL II ; 
INCHEIEREA, EXECUTAREA, MODIFICAREA, SUSPENDAREA ȘI INCETAREA 
CONTRACTULUI INDIVIDUAL DE MUNCA 


Art.14, (1) Contractul individual de muncă se încheie în baza consimţământului părţilor, în formă scrisă in limba 
română. Obligatia de încheiere a contractului individual de muncă în formă scrisă revine angajatorului. Forma 
scrisă este obligatorie pentru încheierea valabilă a contractului. 

(2) Anterior începerii activităţii, Contractul individual de Muncă se înregistrează în registrul general de 
evidență a salariaţilor, care se transmite Inspectoratului Teritorial de Muncă. 


(3) Angajatorul este obligat ca, anterior începerii activităţii, să înmâneze salariatului un exemplar din 
contractul individual de muncă, 
(4) Munca prestată în temeiul unui contract individual de muncă constituie vechime în muncă. 


Executarea contractului individual de muncă 


Art.15. Salariatii nu pot renunța la drepturile ce le sunt recunoscute prin lege. Orice tranzacție prin care se 
urmărește renunțarea la drepturile recunoscute de lege salariaților sau limitarea acestor drepturi este lovită de 
nulitate. 

Art.16. Angajatorul are dreptul să stabilească atribuţiile corespunzătoare fiecărui salariat, în condiţiile legii şi să 
stabilească obiectivele de performanţă individuală, precum și criteriile de evaluare a realizării acestora. 


Modificarea contractului individual de muncă, modificările convenite de comun acord 


Art.17. Contractul individual de muncă poate fi modificat numai prin acordul părţilor. Cu titlu de excepție, 
modificarea unilaterală a contractului individual de muncă este posibilă numai în cazurile şi în condiţiile prevăzute 
de Codul Muncii. 

Art.18. Delegarea poate fi dispusă pentru o perioadă de cel mult 60 de zile calendaristice în 12 luni şi se poate 
prelungi pentru perioade succesive de maximum 60 de zile calendaristice, numai cu acordul salariatului. Refuzul 
salariatului de prelungire a delegării nu poate constitui motiv pentru sancţionarea disciplinară a acestuia. 

Art.19, (1) Suspendarea contractului individual de muncă poate interveni de drept, prin acordul părţilor sau prin 
actul unilateral al uneia dintre părți. 


(2) Suspendarea contractului individual de muncă are ca efect suspendarea prestării muncii de către salariat şi 
a plăţii drepturilor de natură salarială de către angajator. 
(3) Pe durata suspendării pot continua să existe alte drepturi şi obligaţii ale părţilor decât cele prevăzute la 


alin. (2), dacă acestea sunt prevăzute prin legi speciale, prin contractul colectiv de muncă aplicabil, prin contracte 
individuale de muncă sau prin regulamente interne. 

(4) În cazul suspendării contractului individual de muncă din cauza unei fapte imputabile salariatului, pe 
durata suspendării acesta nu va beneficia de niciun drept care rezultă din calitatea sa de salariat. 

(5) De fiecare dată când în timpul perioadei de suspendare a contractului intervine o cauză de încetare de drept 
a contractului individual de muncă, cauza de încetare de drept prevalează. 

(6) În cazul suspendării contractului individual de muncă se suspendă toate termenele care au legătură cu 
încheierea, modificarea, executarea sau încetarea contractului individual de muncă, cu excepția situaţiilor în care 
contractul individual de muncă încetează de drept. 

Contractul individual de muncă se suspendă de dr ept în următoarele situații: 

a) concediu de maternitate; AON Ez 

b) concediu pentru incapacitate temporara de munca; 

c) carantina; 

d) exercitarea unei funcţii in cadrul unei autorităţi executive, legislative ori judecătorești, pe toată durata 
mandatului, dacă legea nu prevede altfel; 

e) îndeplinirea unei funcţii de conducere salarizate în sindicat, 

f) forță majoră; 

g) în cazul in care salariatul este arestat preventiv, în condiţiile Codului de procedură penală; 

h) de la data expirării perioadei pentru care au fost emise avizele, autorizatiile ori atestările necesare pentru 
exercitarea profesiei. Dacă în termen de 6 luni salariatul nu și-a reînnoit avizele, autorizatiile ori atestările necesare 
pentru exercitarea profesiei, contractul individual de muncă încetează de drept; 

i) în alte cazuri expres prevăzute de lege. 

Art.20. (1) contractul individual de muncă poate fi suspendat din iniţiativa salariatului, în următoarele situaţii: 


a) concediu pentru creşterea copilului în vârstă de până la 2 ani sau, în cazul copilului cu handicap, până la 
împlinirea vârstei de 3 ani; 

b) concediu pentru îngrijirea copilului bolnav în vârstă de până la 7 ani sau, în cazul copilului cu handicap, 
pentru afecţiuni intercurente, până la împlinirea vârstei de 18 ani; 

c) concediu paternal, 

d) concediu pentru formare profesională; 

e) exercitarea unor funtii elective în cadrul organismelor profesionale constituite la nivel central sau local, pe 
toată durata mandatului; 

f) participarea la greva; 

g) concediu de acomodare. 

Art.21. (1) Contractul individual de muncă poate fi suspendat din iniţiativa angajatorului in următoarele situaţii: 

a) în cazul în care angajatorul a formulat plângere penală împotriva salariatului sau acesta a fost trimis în 
judecată pentru fapte penale incompatibile cu funcția deținută, până la rămânerea definitivă a hotărârii 
judecătoreşti; 

b) în cazul întreruperii sau reducerii temporare a activităţii, fără încetarea raportului de muncă, pentru motive 
economice, tehnologice, structurale sau similare; 

c) în cazul in care împotriva salariatului s-a luat, în condiţiile Codului de procedură penală, măsura 


controlului judiciar ori a controlului judiciar pe cauţiune, dacă în sarcina acestuia au fost stabilite obligaţii care 
împiedică executarea contractului de muncă, precum şi în cazul în care salariatul este arestat la domiciliu, iar 
conținutul măsurii împiedică executarea contractului de muncă; 


d) pe durata detasarii; 

e) pe durata suspendării de către autoritățile competente a avizelor, autorizatiilor sau atestărilor necesare 
pentru exercitarea profesiilor. 

(2) În cazul prevăzut la alin. (1) lit. a) dacă se constată nevinovăția celui în cauză, salariatul isi reia activitatea 


anterioară si i se plăteşte, în temeiul normelor si principiilor răspunderii civile contractuale, o despăgubire egală cu 
salariul si celelalte drepturi de care a fost lipsit pe perioada suspendării contractului. 

(3) În cazul reducerii temporare a activității, pentru motive economice, tehnologice, structurale sau similare 

pe perioade care depăşesc 30 de zile lucrătoare, angajatorul va avea posibilitatea reducerii programului de lucru de 
la 5 zile la 4 zile pe săptămână, cu reducerea corespunzătoare a salariului, până la remedierea situației care a 
cauzat reducerea programului, după consultarea prealabilă a sindicatului reprezentativ de la nivelul unității sau a 
reprezentanților salariaților, după caz. 

Art.22. (1) Pe durata reducerii şi/sau a întreruperii temporare a activității, salariaţii implicați în activitatea redusă 
sau întreruptă, care nu mai desfăşoară activitate, beneficiază de o indemnizaţie, plătită din fondul de salarii, ce nu 
poate fi mai mică de 75% din salariul de bază corespunzător locului de muncă ocupat, cu excepţia situaţiilor 
prevăzute la art. 21 alin. (3). 

(2) Pe durata reducerii şi/sau a întreruperii temporare prevăzute la alin. (1), salariaţii se vor afla la dispoziţia 
angajatorului, acesta având oricând posibilitatea să dispună reînceperea activității. 

Art.23. Contractul individual de muncă poate fi suspendat, prin acordul părților, în cazul concediilor fără plată 
pentru studii sau pentru interese personale. 


Concedierea 
Art.24. (1) Concedierea reprezintă încetarea contractului individual de muncă din iniţiativa angajatorului. 
(2) Concedierea poate; fi-dispusă pentru motive care tin de persoana salariatului sau pentru motive care nu tin 


de persoana salariatului: < . 

(3) Concedierea salariatilor nu poate fi dispusa: 

a) pe durata incapacității temporare de muncă, stabilită prin certificatul medical conform legii; 

b) pe durata suspendării activităţii ca urmare a instruirii carantinei; 

c) pe durata în care femeia salariată este gravidă, în măsura în care angajatorul a luat cunoștință de acest fapt 
anterior emiterii deciziei de concediere; 

d) pe durata concediului de maternitate; 

e) pe durata concediului pentru creșterea copilului în vârstă de până la 2 ani, sau în cazul copilului cu handicap, 
până la împlinirea vârstei de 3 ani; 

f) pe durata concediului pentru îngrijirea copilului bolnav în vârstă de până la 7 ani sau, în cazul copilului cu 
handicap, pentru afecţiuni intercurente, până la împlinirea vârstei de 18 ani; 

g) pe durata efectuării concediului de odihnă. 


Concedierea pentru motive care tin de persoana salariatului 
Art.25. (1) În cazul în care salariatul a săvârșit o abatere gravă sau abateri repetate de la regulile de disciplină a 


muncii ori de la cele stabilite prin contractul individual de muncă, contractul colectiv de muncă aplicabil sau 
regulamentul intern, ca sancțiune disciplinară; 


(2) In cazul în care salariatul este arestat preventiv sau arestat la domiciliu pentru o perioadă mai mare de 30 
de zile, în condițiile Codului de procedură penală: 
(3) În cazul în care, prin decizie a organelor competente de expertiză medicală, se constată inaptitudinea fizică 


şi/sau psihică a salariatului, fapt ce nu permite acestuia să îşi îndeplinească atribuţiile corespunzătoare locului de 
muncă ocupat; 


(4) In cazul în care salariatul nu corespunde profesional locului de muncă în care este încadrat. 
Concedierea pentru motive care nu tin de persoana salariatului 


Art.26. (1) Concedierea pentru motive care nu tin de persoana salariatului reprezintă încetarea contractului 
individual de muncă determinată de desființarea locului de muncă ocupat de salariat din unul sau mai multe motive 
fara legătură cu persoana acestuia. 

(2) Desființarea locului de muncă trebuie să fie efectivă si să aibă o cauză reală şi serioasă. 

(3) Concedierea pentru motive care nu tin de persoana salariatului poate fi individuală sau colectivă. 


Dreptul la preaviz 


Art.27. (1) Persoanele concediate în temeiul art.61 lit. c) şi d), al art. 65 şi 66 din Codul muncii beneficiază de 
dreptul la un preaviz ce nu poate fi mai mic de 20 de zile lucrătoare. 

(2) Fac excepţie de la prevederile alin.(!) persoanele concediate în temeiul art. 61 lit. d) din cod, care se află 
în perioada de proba. 

(3) În situaţia în care în perioada de preaviz contractul individual de muncă este suspendat, termenul de 
preaviz va fi suspendat corespunzător, cu excepția cazului prevăzut la art.5 | alin (2), Codul Muncii. 


Demisia 


Art.28. (1) Angajatorul este obligat să înregistreze demisia salariatului. Refuzul angajatorului de a înregistra 
demisia dă dreptul salariatului de a face dovada acesteia prin orice mijloace de probă. 

(2) Salariatul are dreptul de a nu motiva demisia. 

(3) Termenul de preaviz este cel convenit de parti în contractul individual de muncă aplicabile $4 nu poate fi 
mai mare de 20 de zile lucrătoare pentru salariaţii cu funcţii de execuţie, respectiv mai mare de 45 de zile 
lucrătoare pentru salariaţii care ocupă funcţii de conducere. 


Contractul individual de muncă pe durată determinată 


Art.29. (1) Contractul individual de muncă pe durată determinată se poate încheia numai în formă scrisă, cu 
precizarea expresă a duratei pentru care se încheie. 

(2) Contractul individual de muncă pe durată determinată poate fi prelungit in condiţiile prevăzute, si dupa 
exprimarea termenului iniţial, cu acordul scris al părţilor, pentru perioada realizării unui proiect program sau unei 
lucrări. te 


(3) Între aceleaşi parti se pot încheia succesiv cel mult 3 contracte individuale de muncă pe durată 
determinată. 

(4) Contractele individuale de muncă pe durată determinată încheiate în termen de 3 luni de la încetarea unui 
contract de muncă pe durată determinată sunt considerate contracte succesive şi nu pot avea o durată mai mare de 
12 luni fiecare. 


(5) Contractul individual de muncă pe durată determinată nu poate fi încheiat pe o perioadă mai mare de 36 de 
luni. 
CAPITOLUL III 


TIMPUL DE MUNCĂ ȘI TIMPUL DE REPAUS 


Art.30. Timpul de lucru reprezintă timpul pe care salariatul îl foloseşte pentru îndeplinirea sarcinilor de muncă. 
Art.31. Durata nominală a timpului de muncă este de 8 ore pe zi sau de 40 de ore pe săptămână. 

Art.32. (1) Orele prestate, din dispoziția conducătorului instituţiei sau a şefului compartimentului, peste programul 
stabilit de instituție sau în zilele de sărbători legale declarate zile nelucrătoare sunt ore suplimentare. 

(2) În perioada prezentului acord, munca suplimentară efectuată peste durata normală a timpului de lucru de 
către personalul din sectorul bugetar încadrat în funcţii de execuţie sau de conducere, precum şi munca prestată în 
zilele de repaus săptămânal, de sărbători legale şi în celelalte zile în care, în conformitate cu reglementările în 
vigoare, nu se lucrează, în cadrul schimbului normal de lucru, se vor compensa prin ore libere plătite în 
următoarele 60 de zile calendaristice după efectuarea acesteia. 

Art.33. (1) Programul de lucru este cel stabilit prin regulamentul de ordine interioară, conform prevederilor 
legale. 

(2) La cererea salariatului, angajatorul poate stabili programe individualizate de muncă, fara a afecta 
activitatea instituţiei, în condiţiile legii. 


MUNCA ÎN TIMPUL NOPȚII 
Art. 34. (1) Se consideră munca desfăşurată în timpul nopții, munca prestată în intervalul cuprins între orele 22:00 
— 6:00. 
(2) Pentru orele în acest interval salariaţii beneficiază de un spor pentru muncă prestată în timpul nopţii de 
25% din salariul de bază, dacă timpul astfel lucrat reprezintă cel puţin 3 ore de noapte din timpul normal de lucru; 
(3) Sporul de noapte nu se ia în calcul la determinarea limitei sporurilor, primelor indemnizaţiilor 
prevăzute de legislaţia în vigoare. 
Art. 35. (1) Salariatii care urmează să desfăşoare cel putin 3 ore de muncă de noapte sunt supuși unui 
examen medical gratuit înaintea de începerea activităţii şi după aceea periodic. 
(2) Salariatii care desfăşoară muncă de noapte și au probleme de sănătate recunoscute ca având legătură cu 
aceasta vor fi trecuţi la o muncă de zi pentru care sunt apți. 
(3) Femeile gravide, lăuzele şi cele care alăptează nu pot fi obligate să presteze muncă de noapte. 


Art.36. (1) Se consideră sărbători legale în care nu se lucrează și sunt zile de repaus următoarele: 
- | şi 2 ianuarie; 
-24 ianuarie; 
-Vinerea Mare; 
-prima și a doua zi de Paști; 
-| mai; 
-1 iunie; 
-prima şi a doua zi de Rusalii; 
-15 august — Adormirea maicii Domnului; 
-30 noiembrie — Sfântul Apostol Andrei cel Întâi chemat, Ocrotitorul României; 
-1 decembrie; 
-prima si a doua zi de Crăciun; 
-două zile pentru fiecare dintre cele 3 sărbători religioase anuale, declarate astfel de cultele religioase legale, altele 
decât cele creștine, pentru persoanele aparținând acestora. Zilele libere pentru persoanele aparținând cultelor 
religioase legale, altele decât cele creștine, se acordă de către angajator în alte zile decât zilele de sărbătoare legală 
stabilit potrivit legii sau de concediu de odihnă anual. 

(2) Pentru salariatiicare se află în concediu, zilele în cauză nu se iau în calcul concediului de odihnă. 
Art.37.(1) Salariatii au drepti} în ficeăre an calendaristic, la un concediu de odihnă, plătit, în raport cu vechimea 

lor in muncă, în condiţiile legii. 

(2) Concediul de odihnă se acordă în funcţie de vechimea in muncă, după cum urmează: 
a) până la 15 ani — 21 de zile lucrătoare; 

b) peste 15 ani — 25 de zile lucrătoare. 


(3) Salariatii care lucrează în condiţii grele, periculoase sau vătămătoare, nevăzătorii, alte persoane cu 
handicap şi tinerii în vârstă de până la 18 ani beneficiază de un concediu de odihnă suplimentar de cel puţin 3 zile 
lucrătoare. 

(4) Numărul de zile lucrătoare aferent concediului de odihnă suplimentar pentru categoriile de salariaţi 
prevăzute la alin. 3 se stabileşte prin contractul colectiv de muncă; 

(5) Locurile de muncă cu condiţii grele, periculoase sau vătămătoare, vor fi stabilite pe baza buletinelor de 
determinare prin expertizare a condiţiilor de muncă, efectuate de Direcţia de Sănătate Publică. 

(6) Conform Buletinului de determinare prin expertizare a locurilor de muncă din cadrul Bibliotecii Judeţene 
Vaslui nr. 7325/06.06.2018 şi a Raportului de încercare microbiologie nr. 859/28.03.2018, Direcţia de Sănătate 
Publică a concluzionat că salariaţii bibliotecii își desfăşoară activitatea sub influenţa a cel puţin 4 factori de risc, 
iar locurile de muncă de la Biblioteca Judeţeană Vaslui se încadrează în categoria locurilor de muncă grele, 
periculoase sau vătămătoare. 

(7) Conform celor declarate mai sus, se adaugă un concediu suplimentar de 7 zile lucrătoare structurate după 
cum urmează: 

l zi pentru a treia zi de Paşti 

| zi pentru a treia zi de Crăciun 

5 zile alocate aleatoriu, la cererea angajaţilor. 

Efectuarea acestora se va face pe durata Contractului colectiv de muncă. 

Concediul suplimentar se acordă proporțional cu timpul efectiv lucrat. 

(8) Orice convenţie prin care se renunță total sau în parte la dreptul la concediul de odihnă este interzisă. 

(9) Concediul de odihnă poate fi efectuat în tranşe, din care una de minimum 10 zile. Cealaltă parte va trebui 
acordată si luată până la sfârșitul anului în curs. La solicitarea motivată a salariatului, se pot acorda fracțiuni 
neîntrerupte mai mici de 10 zile lucrătoare. 

(10) În cazul în care salariatul, din motive justificate, nu poate efectua, integral sau partial concediul de odihnă 
la care avea dreptul în anul calendaristic, cu acordul persoanei în cauză, autoritatea sau instituția publică este 
obligată să acorde concediul de odihnă neefectuat, într-o perioadă de 18 luni începând cu anul următor celui în care 
s-a născut dreptul la concediul de odihnă anual. 

(11)  Compensarea în bani a concediului de odihnă neefectuat este permisă numai în cazul încetării contractului 
individual de muncă. 

(12) Concediul de odihnă poate fi întrerupt și/sau reprogramat dacă, pe perioada efectuării acestuia intervine 
una dintre următoarele situaţii: 

a) incapacitate temporară de muncă, constatată cu certificat medical, pe această perioadă salariatul fiind în 
concediu medical; 

b) pe timpul satisfacerii unor obligații militare, altele decât serviciul militar în termen; 

c) când prezenţa salariatului la serviciu este cerută de conducerea instituţiei; 

d) în cazul în care salariatul solicită acest lucru și interesele serviciului o permit. 

(13)  Salariaţii detaşaţi la Biblioteca Judeţeană "Nicolae Milescu Spătaru!” Vaslui sau de la Biblioteca Judeţeană 
"Nicolae Milescu Spătarul” Vaslui la alte instituţii beneficiază de concediu de odihnă şi de drepturile aferente 
concediului de odihnă aplicabile conform legislaţiei în vigoare la instituţia unde sunt detaşaţi cu respectarea 
drepturilor mai favorabile. 

Art.38. Angajatorul poate rechema salariatul din concediul de odihnă în caz de forță majoră sau pentru interese 
urgente care impun prezenţa salariatului la locul de muncă. În acest caz, angajatorul are obligația de a suporta toate 
cheltuielile salariatului si ale familiei sale, necesare în vederea revenirii la locul de muncă, precum si eventualele 
prejudicii suferite de acesta ca urmare a întreruperii concediului de odihnă. 

Art.39. În cazul în care ambii soţi lucrează în aceeaşi instituţie, au dreptul la programarea în concediu în aceeași 
perioadă. 

Art.40. În cazul în care salariatul are recomandarea medicală pentru a urma un tratament într-o staţiune 
balneoclimaterică, data începerii concediului de odihnă va fi cea indicată în recomandarea medicală, indiferent de 
programare, cu obligaţia de a anunţa șeful ierarhic cu 5 zile calendaristice înainte de plecarea în concediu. 

Art.41. (1) La plecarea în concediu salariaţii au dreptul la indemnizaţia de concediu, calculată potrivit legii. 

(2) La cererea salariatului, indemnizaţia de concediu de odihnă se plăteşte de către autoritatea publică cu cel 
putin 5 zile lucrătoare înainte de plecarea in concedit < 

(3) Dacă în perioada fracțiunii obligatorii de 10 zile lucrătoare intervine una din cauzele prevăzute la art.37 
alin.(9) din prezentul Contract colectiv, salariatul își va putea reprograma zilele neefectuate la o dată stabilită de 
comun acord cu conducătorul instituției. 


Art.42. În afara concediului de odihnă, salariaţii au dreptul la zile libere plătite, pentru evenimente familiale 
deosebite sau pentru alte situații, după cum urmează: 
a) decesul sotului/sotiei angajatului sau a unei rude de până la gradul II inclusiv - 3 zile 


b) decesul unchilor, mătușilor, nepoți de frate/soră, veri primari — | zi lucrătoare; 

c) căsătoria salariatului — 5 zile lucrătoare; 

d) căsătoria unui copil al salariatului — 3 zile lucrătoare; 

e) nasterea/adoptia unui copil — 5 zile lucrătoare + 10 zile dacă a urmat un curs de puericultură; 
f) chemări la Centrul Militar (pe bază de acte) — | zi lucrătoare, conform legii; 

g) donatorii de sânge — conform legii; 

h) control medical anual — | zi lucrătoare; 

l) schimbarea locului de muncă cu mutarea domiciliului în altă localitate — 5 zile lucrătoare. 


CONCEDIUL FĂRĂ PLATĂ 


Art.43. (1) Orice salariat are dreptul la concediu fără plată, a căror durată însumată nu poate depăşi 90 de zile 
lucrătoare anual, pentru rezolvarea următoarelor situaţii personale: 

a) susţinerea examenului de bacalaureat, a examenului de admitere în instituțiile de învățământ superior, curs ser, 
sau fără frecvenţă, a examenelor de an universitar, cât și a examenului de diplomă, pentru salariaţii care urmează o 
formă de învățământ superior, curs seral sau fără frecvenţă; 

b) susţinerea examenului de admitere la doctorat, a examenelor de doctorat sau a tezei de doctorat, în cazul 
salariaţilor care nu beneficiază de burse de doctorat; 

c) prezentarea la concurs în vederea ocupării unui post în altă instituţie. 

(2) Salariatii au dreptul la concedii fara plata, fără limita prevăzută la alin. (1) în următoarele situaţii: 

a) îngrijirea copilului bolnav în vârstă de peste 3 ani, în perioada indicată în certificatul medical; de acest drept 
beneficiază atât mama salariată, cât si tatăl salariat, dacă mama copilului nu beneficiază, pentru aceleaşi motive, de 
concediu fără plată; 

b) tratament medical efectuat în străinătate pe durata recomandată de medic, dacă cel în cauză nu are dreptul, 
potrivit legii, la indemnizaţie pentru incapacitate temporară de muncă, precum si pentru insotirea soţului sau, după 
caz, a soţiei ori a unei rude apropiate — copil, frate, soră, părinte, pe timpul cât aceștia se află la tratament în 
străinătate, în ambele situaţii cu avizul obligatoriu al Ministerului Sănătății. 

(3) Concedii fără plată pot fi acordate şi pentru interese personale, altele decât cele prevăzute anterior, pe o durată 
ce nu poate depăşi | (un) an. 


ÎNVOIRI 


Art.44.(1) salariatul poate părăsi locul de muncă pentru rezolvarea unor probleme personale urgente numai cu 
aprobarea șefului ierarhic, cu bilet de voie şi nu mai mult de 8 ore pe an. Orele de învoire urmează a fi recuperate. 
(2) In caz de nerecuperare, salariatul va fi plătit pentru timpul efectiv lucrat. 


CAPITOLULIV | g 
SALARII DE BAZA, SPORURI, PREMII SI ALTE DREPTURI BANESTI 


Art.45. (1) Pentru angajații contractuali, drepturile salariale se acordă potrivit legislației în vigoare. Toate 
drepturile băneşti ale salariaților se plătesc înaintea oricăror obligații financiare ale instituției. 
(2) Pentru munca prestată, personalul contractual din cadrul Bibliotecii Judeţene "Nicolae Milescu Spătarul” 
Vaslui au dreptul la un salariu de bază care se stabileşte în funcţie de categorie, de grad, treaptă şi de gradatia 
corespunzătoare tranşei de vechime în muncă. 
(3) Plata salariilor se face lunar în data de 10 ale lunii. 
(4) Salariile angajaţilor contractuali din cadrul Bibliotecii Judeţene "Nicolae Milescu Spătarul” Vaslui se 
stabilesc conform prevederilorlegale în domeniu. 
(5) La salariul stabilit se vor 2pie toate indexările şi compensările stabilite prin legi, ordonanţe, ordonanţă de 
urgenţă sau prin hotărâri ale Guvernului României. 

(6) Personalul contractual va primi anual, în condiţiile Ordonanţei de Urgenţă nr. 8/2009 privind acordarea 
voucherelor de vacanţă, cu modificările si completările ulterioare, până pe data de 31 decembrie 2019, o singură 
indemnizație de vacanţă sub formă de voucher de vacanţă în cuantum de 1450 lei cu încadrarea în prevederile 
bugetare aprobate de Consiliul Judeţean Vaslui. 

(7) Începând cu data de | ianuarie 2021, ordonatorii de credite, acordă, obligatoriu, în conformitate cu 
prevederile art. 26 din Legea nr.153/2017 o indemnizaţie de vacanță. Modalitatea de acordare se stabileşte prin 
Hotărâre a Guvernului. Valoarea anuală a indemnizaţiei de vacanţă este nivelul unui salariu de bază minim brut pe 
tara garantat în plată şi se acordă proportional cu timpul efectiv lucrat în cursul anului calendaristic. Indemnizaţia 
de vacanţă se acordă cu încadrarea în prevederile art. 25, alin.1 din Legea nr.153/2017. 

(8) Începând cu 1 ianuarie 2019, ordonatorii de credite acordă obligatoriu, lunar indemnizaţie de hrană la 
nivelul anual a două salarii de bază minime brute pe ţară garantate în plată. Indemnizaţia de hrană se acordă 
proportional cu timpul efectiv în luna anterioară, cu încadrarea în prevederile art.25, alin 1 din Legea nr.153/2017. 
Art.48. Salariul cuprinde salariul de bază, sporurile, suplimentele salariale si alte drepturi acordate conform 
reglementărilor legale în vigoare. 

Art.49, Avansarea personalului încadrat pe funcţii de execuţie în gradatia corespunzătoare transei de vechime în 
muncă se face conform legislaţiei în vigoare. 

Art.50. (1) Personalul contractual va beneficia de un spor pentru condiţii grele de până la 15% şi de un spor pentru 
condiții periculoase sau vătămătoare de până la 15% din salariul de bază, acordat în condiţiile legii. 


(2) Locurile de muncă, categoriile de personal, mărimea concretă a sporului pentru condiţii deosebite de 
muncă, precum şi condițiile de acordare a acestora se stabilesc conform legislaţiei în domeniu. 
(3) Personalul contractual va beneficia de premii de excelenţă, în limita a 5% din cheltuielile cu salariile de 


bază, sub condiția încadrării în fondurile aprobate prin buget, după consultarea sindicatului şi cu respectarea 
prevederilor legale privind acordarea acestui drept. 
Art.51. Toate drepturile băneşti ale salariaţilor se plătesc înaintea oricăror obligaţii financiare ale instituției. 


CAPITOLUL V 
FORMAREA PROFESIONALĂ A SALARIATILOR 


Art,52.(1) Părţile convin asupra obligativitatii formării profesionale a tuturor categoriilor de salariați. 

(2) Participarea la formarea profesională poate avea loc la iniţiativa angajatorului sau la iniţiativa salariatului. 
(3) Angajatorul va suporta cheltuielile de formare profesională a fiecărui angajat şi va asigura participarea 
acestora la cursuri de perfecţionare conform prevederilor legale. 

Art.53. Formarea profesională a salariaților se realizează în condiţiile legii. 


CAPITOLUL VI 
INDATORIRILE SALARIATILOR DIN CADRUL BIBLIOTECII JUDEŢENE ”NICOLAE 
MILESCU SPATARUL” VASLUI 


Art.54, Salariaţii Bibliotecii Judeţene ”Nicolae Milescu Spătarul” Vaslui sunt obligaţi să-şi desfăşoare activitatea 
cu profesionalism, impartialitate şi în conformitate cu legea, îndatoririle de serviciu, în scopul realizării 
obiectivelor instituţiei. 

Art.55. Salariatit Bibliotecii Judeţene “Nicolae Milescu Spătarul” Vaslui sunt obligaţi să-şi îndeplinească cu 
loialitate, corectitudine şi în mod conştiincios atribuţiile ce le revin din funcţia pe care o deţin, precum și atribuţiile 
ce le sunt delegate şi să se abțină de la orice fapte care ar putea să aducă prejudicii instituţiei. 

Art.56. Salariatii Bibliotecii Judeţene "Nicolae Milescu Spătarul” Vaslui sunt obligaţia ca în exercitarea atribuţiilor 
ce le revin să se abțină de la exprimarea sau manifestarea opiniilor politice care nu trebuie să influenţeze în nici un 
mod impartialitatea lor în exercitarea atribuţiilor ce le revin. 

Art.57.(1) Orice angajat al Bibliotecii Judeţene ”Nicolac Milescu Spătarul” Vaslui, indiferent de funcţia pe care o 
ocupă, răspunde de îndeplinirea sarcinilor ce îi sunt încredințate, conform fişei postului. 

(2) Salariatul are dreptul să refuze în scris şi motivat îndeplinirea dispoziţiilor primite de la superiorul ierarhic 
dacă le consideră ilegale. Dacă cel care a emis dispoziţia o formulează în scris, salariatul este obligat să o execute, 
cu excepţia cazului în care aceasta este vădit ilegală. Salariatul are îndatorirea să aducă la cunoștința superiorului 
ierarhic al persoanei care a emis dispoziţia, astfel de situaţii. 

Art.58. Salariatii Bibliotecii Judeţene “Nicolae Milescu Spătaru!” Vaslui au obligaţia să păstreze secretul de stat şi 
secretul de serviciu, în condițiile legii, să păstreze, confidenţialitatea în legătură cu faptele, informaţiile sau 

Art.59. Angajatilor Bibliotecii Judeţene “Nicolae Milescu Spătarul” Vaslui le este interzis să solicite sau sa 
accepte, direct sau indirect, pentru ei sau pentru alţii, în considerarea funcţiei lor, daruri sau alte avantaje. 

Art.60. Salariatii Bibliotecii Judeţene "Nicolae Milescu Spătarul” Vaslui sunt obligaţi să colaboreze pentru 
aducerea la îndeplinire a îndatoririlor de serviciu şi să se suplinească în serviciu, în caz de absenţă, în cadrul 
specialitatii lor, potrivit dispozițiilor şefului ierarhic. 


CAPITOLUL VII _ _ 
CONDIȚIILE DE MUNCA, PROTECȚIA MUNCII ȘI PROTECŢIA SOCIALA 


Art.61. Părţile se obligă să depună toate eforturile pentru aplicarea riguroasă a sistemului institutionalizat prin 
legislaţia în vigoare, având drept scop ameliorarea permanentă a condiţiilor de muncă. 

Art.62. Conducerea Bibliotecii Judeţene "Nicolae Milescu Spătarul” Vaslui are obligaţia să asigure o structură 
organizatorică raţională, repartizarea tuturor salariaților pe locuri de muncă cu precizarea atribuţiilor și 
răspunderilor lor, precum și exercitarea controlului asupra modului de îndeplinire a obligaţiilor de serviciu de către 
salariați. Se va stabili numărul optim de personal pentru fiecare serviciu în parte şi specialitatea necesară postului, 
potrivit organigramei. 

Art.63. (1) Normarea muncii se aplică tuturor categoriilor de salariaţi, iar normele de muncă se exprimă în sfere de 
atribuţii, stabilite prin fişa postului, potrivit specificului activităţii fiecăruia. Activitatea de normare a muncii se 
desfăşoară ca un proces continuu, în permanentă concordanţă cu schimbările ce au loc în organizarea şi nivelul de 
dotare tehnică a muncii. 

(2) Fişa postului pentru fiecare angajat se întocmeşte de şeful ierarhic, potrivit reglementărilor legale. 

(3) Normele de muncă (exprimate în sfere de atribuţii şi sarcini) vor fi astfel stabilite, încât să asigure un ritn. 
normal de lucru, la o intensitate a efortului intelectual şi o tensiune nervoasă care să nu conducă la oboseala 
excesivă a salariaţilor. Conducerea Bibliotecii Judeţene "Nicolae Milescu Spătarul” Vaslui va asigura condiţiile 
necesare realizării de către fiecare angajat a sarcinilor ce îi revin în cadrul programului zilnic de muncă stabilit. 

(4) În toate cazurile în care normele de muncă nu asigură un grad complet de ocupare, conduc la o solicitare 
excesivă sau, după caz, nu corespund condiţiilor pentru care au fost elaborate, se impune reexaminarea lor. Aceasta 
poate fi cerută atât de conducerea instituţiei, cât si de reprezentanţii salariaţilor. Reexaminarea normelor de muncă 
nu va putea conduce la diminuarea salariului de bază. 

(5) Conducerea Bibliotecii Judeţene "Nicolae Milescu Spătarul” Vaslui are obligaţia să asigure permanent 
condiţiile tehnice şi organizatorice avute în vedere la elaborarea normelor de muncă, iar salariaţii trebuie să 
realizeze sarcinile ce decurg din funcția sau postul deținut. 

Art.64. În vederea îmbunătăţirii condiţiilor la locul de muncă, conducerea Bibliotecii Judeţene ”Nicolae Milescu 
Spătarul” Vaslui îşi asumă obligaţia de a solicita şi susţine cuprinderea si aprobarea în bugetul instituției de fonduri 
îndestulătoare, menite să asigure: 

a) dotarea fiecărui salariat cu mijloace materiale suficiente în vederea desfășurării activităţii la locul de muncă, în 
raport cu specialitatea postului ocupat; 

b) asigurarea unui microclimat firesc şi natural în funcţie de factorii meteorologici, menit să asigure confortul fizic 
al salariaților în orice anotimp; 

c) asigurarea unui mediu la locul de muncă, propice concentrării în vederea elaborării si finalizării atribuţiilor av 
serviciu repartizate fiecărui angajat; 

d) dotarea birourilor cu mobilier ergonomic și aparatură de birotică necesară; 

e) asigurarea transportului în cazul delegărilor în alte localități; 

f) acordarea de materiale igienico - sanitare de unică folosinţă; 

g) decontarea transportului în interes de serviciu; 

h) instruirea periodică a fiecărui lucrător de către şefii direcți; 

j) informarea corectă asupra riscurilor pentru sănătatea salariaților; 

k) acordarea de sporuri pentru condiţii vătămătoare de muncă conform legislaţiei în vigoare. 

Art.65. Conducerea Bibliotecii Judeţene "Nicolae Milescu Spătarul” Vaslui are obligaţia să asigure salariaţilor 
protecție împotriva amenințărilor, calomniilor, violențelor cărora ar putea fi victime în exercitarea funcţiei sau în 
legătură cu aceasta. 

Art.66. Angajatorul este obligat, în condiţiile legii, să despăgubească salariatul în situația în care acesta, din vina 
instituţiei, a suferit un prejudiciu material în timpul îndeplinirii sarcinilor de serviciu. 

Art.67. În cazul în care au fost aprobate măsuri de reducere a activităţii, de reorganizare a instituției, precum si în 
situaţiile prevăzute de lege referitoare la eliberarea din funcţie a salariaţilor, angajatorul are obligaţia de a aplica 
prevederile legale stabilite de Codul Muncii dar şi de alte acte normative în domeniu. 

Art.68. Salariatii care se pensiohcază pentru limită de vârstă îşi primesc drepturile potrivit legii. 

Art.69. (1) In cazul accidentelor spevenitédn procesul muncii sau în legătură cu munca, angajatorul este obligat să 

ia următoarele măsuri: 

a. să consemneze datele cercetării accidentului de muncă într-un proces-verbal care să prevadă cauzele, 
împrejurările, normele de protecţie a muncii care nu au fost respectate, persoanele răspunzătoare de aceste 
nerespectări, sancțiunile aplicate, măsurile ce trebuie luate pentru prevenirea altor accidente și înregistrarea 
accidentului; 

b. înregistrarea accidentului de muncă, făcută prin procesul verbal, se comunică Inspectoratului Teritorial de 
Muncă Vaslui. 

(2) Persoanele care au contractat o boală profesională vor fi redistribuite în alte locuri de muncă cu avizul 
medicului specialist. 

(3) Reprezentanţii angajaţilor vor urmări respectarea prevederilor alin. (1) şi (2), iar în cazul nerespectării 
acestora vor fi sesizate organele abilitate să aplice sancțiunile prevăzute de lege. 

(4) Ca urmare a Buletinului de determinare prin expertizare a locurilor de muncă din cadrul Bibliotecii 
Judeţene Vaslui nr. 7325/06.06.2018 şi a Raportului de încercare microbiologie nr. 859/28.03.2018, efectuate de 
Direcţia de Sănătate Publică, prin care s-a stabilit că salariaţii bibliotecii îşi desfăşoară activitatea sub influenţa a 
cel puţin 4 factori de risc, iar locurile de muncă de la Biblioteca Judeţeană Vaslui se încadrează în categoria 
locurilor de muncă grele, periculoase sau vătămătoare. Date fiind condiţiile, salariaţii Sălii de lectură a bibliotecii, 
care se află în schimbul de dimineaţă, vor avea activitate de depozit de 2 ore pe zi. Celelalte 3 ore destinate 
activităţii de depozit vor fi alocate întocmirii de materiale de cercetare/documentare în vederea realizării de 
activităţi culturale sau în alte scopuri profesionale și arhivarea acestora. Această activitate se va desfăşura în Sala 
de lectură. 


CAPITOLUL VIII 
PROTECŢIA MUNCII 


Art.70.(1) Părțile prezentului contract sunt de acord că nicio măsură de protecţie a muncii nu este eficientă dacă nu 
este cunoscută, însuşită și aplicată în mod conştient de salariați. 

(2) Conducerea instituţiei va lua măsurile prevăzute de Legea nr. 319/2006 privind securitatea şi sănătatea în 
muncă, precum şi în alte acte normative aplicabile, astfel încât să asigure condiţii de muncă la nivelul parametrilor 
minimali prevăzuţi în normele de protecția muncii. 

(3) Conducerea Bibliotecii Judeţene "Nicolae Milescu Spătarul” Vaslui va asigura pe cheltuiala sa cadrul 
organizatoric pentru instruirea, testarea şi perfecționarea profesională a salariaţilor cu privire la normele de 
protecţie a muncii. 

(4) Conducerea Bibliotecii Judeţene "Nicolae Milescu Spătarul” Vaslui are obligaţia, conform normelor de 
protecţia muncii în vigoare, să asigure prin buget sumele necesare pentru asigurarea unor condiţii optime de 
muncă, dotări si echipamente de protecția muncii. 

(5) Pentru protecţia si securitatea salariaţilor în procesul muncii, conducerea Bibliotecii Judeţene ”Nicolae 
Milescu Spătarul” Vaslui are obligaţia de a asigura în mod gratuit următoarele: 

a. efectuarea instructajelor de protecţia și securitatea muncii la angajare, cât şi la schimbarea locului de muncă; 

b. asigurarea condițiilor de mediu (iluminat, microclimat, zgomot, vibrații, temperatură, aerisire, umiditate); 

c. verificarea periodică a instalaţiilor electrice, de încălzire şi a aparaturii de birou; 

d. echipamentul de protecția muncii necesar, atât pentru sezonul rece cât şi pentru perioada de vară, pentru 
personalul care are obligația purtării acestuia, prin procurarea echipamentelor prevăzute de normele legale în 
vigoare; 

e. materiale igienico - sanitare, conform normelor de protecția muncii în vigoare şi cu încadrare în fondurile 
alocate în acest sens; 

(6) Instituția va asigura amenajarea şi întreținerea corespunzătoare a instalaţiilor de încălzire, a grupurilor 
sanitare, etc. 

Art.71.(1) Conducerea Bibliotecii Judeţene ”Nicolac Milescu Spătarul” Vaslui are obligaţia să asigure securitatea 
si sănătatea salariaților în toate aspectele legate de muncă şi răspunde de organizarea acestei activități. 

(2) Dacă contractă personal sau servicii externe, aceasta nu exonerează angajatorul de răspundere în acest 
domeniu. 

(3) Măsurile privind sănătatea şi securitatea în muncă nu pot să determine, în nici un caz, obligaţii financiare 
pentru salariați. 

Art.72.(1) Normele şi normativele de protecţie a muncii pot stabili: 

a. măsuri generale de protecție a muncii pentru prevenirea accidentelor de muncă si a bolilor profesionale, 
aplicabile tuturor angajatorilor; 

b. măsuri de protecţie a muncii, specifice pentru anueniie ay sau anumite activitati; 

c. măsuri de protecţie specifice, aplicabile anumitor categorii de personal; 

d. dispoziţii referitoare la organizarea şi funcţionarea unor organisme speciale de asigurare a securităţii $i sănătăţii 
în muncă. 

(2) Normele şi normativele specifice de protecţie a muncii la nivelul instituţiei vor fi prevăzute în 
Regulamentul Intern. 

Art.73.(1) Conducerea Bibliotecii Judeţene "Nicolae Milescu Spatarul” Vaslui are obligaţia să organizeze 
instruirea salariaţilor săi în domeniul securității şi sănătății în muncă. Instruirea se realizează periodic, prin 
modalităţi specifice. 

Art.74. Angajatorul răspunde de organizarea activităţii de asigurare a sănătății şi securităţii în muncă. 

Art.75.(1) Locurile de muncă trebuie să fie organizate astfel încât să garanteze securitatea și sănătatea salariaţilor. 
(2) Angajatorul răspunde pentru asigurarea condiţiilor de acordare a primului ajutor în caz de accidente de 
muncă, pentru crearea condiţiilor de preîntâmpinare a incendiilor, precum şi pentru evacuarea salariaţilor în situaţii 
speciale şi în caz de pericol iminent. 

Art.76. Salariatii au următoarele obligații: 

a. să cunoască și să respecte regulile şi instrucţiunile de protecția muncii specifice activităţii prestate; 

b. să se prezinte la serviciu în deplină capacitate de muncă, astfel încât să nu se expună la pericole de accidente sau 
să deranjeze activitatea colegilor. 

c. să utilizeze mijloace de protecţia muncii individuale din dotare corespunzătoare scopului pentru care au fost 
acordate şi să le întreţină într-o perfectă stare de utilizare; 

d. să anunţe în cel mai scurt timp serviciul administrativ când observă o defectiune la instalaţia electrică, de gaze 
sau orice alte defecţiuni sau cauze care ar duce la accidente sau incendii; 

e. să nu fumeze în locurile în care acest lucru este interzis prin acte normative speciale. 

f. să anunţe şeful ierarhic despre neprezentarea la locul de muncă, în termen de 24 de ore de la data când a 
intervenit incapacitatea temporară de muncă. 

Art.77.(1) Conducerea Bibliotecii Judeţene ”Nicolae Milescu Spătarul” Vaslui va asigura fondurile şi condiţiile 
efectuării tuturor serviciilor medicale profilactice, cu respectarea prevederilor H.G. nr.355/2007 privind 
supravegherea sănătăţii lucrătorilor, cu modificările și completările ulterioare, ale H.G. nr.1028/2006 privind 
cerinţele minime de securitate şi sănătate în muncă referitoare la utilizarea echipamentelor cu ecran de vizualizare 
si cu consultarea reprezentanţilor salariaților, în scopul de a constata dacă aceştia sunt apți pentru desfășurarea 
activităţii în posturile pe care le ocupă, precum si pentru prevenirea îmbolnăvirilor profesionale. 

(2) Examinarea clinica generala a salariatilor la angajare si anuala se face prin unitatile sanitare de specialitate 
acreditate, respectiv cabinetele de medicina muncii, pe baza încheierii unor contracte în condiţiile legii. 

(3) Angajaţii beneficiază de examen oftalmologic dacă rezultatul examenului corespunzător al ochilor și al 
vederii, efectuat conform art.12 din H.G. nr.1028/2006, arată că acesta este necesar. 

(4) Dacă rezultatele examenului corespunzător al ochilor şi al vederii sau ale examenului oftalmologic arată că 
este necesar, angajatorul va suporta cheltuielile dispozitivelor de corecție cu respectarea prevederilor legale si cu 
încadrarea în bugetul alocat. 

Art.78. (1) Contravaloarea şi întreținerea echipamentului de protecţie se suportă integral de către angajator. 

(2) La nivel de instituţie se vor stabili parametrii de microclimat necesari, urmăriţi la fiecare loc de muncă ? 
vederea luării măsurilor de protecția muncii specifice, precum şi programul de control al realizării măsurilor 
stabilite. 


CAPITOLUL IX ; 
DREPTURI SPECIALE PENTRU MENȚINEREA SĂNĂTĂȚII ȘI SECURITĂȚII MUNCII, 
ÎMBUNĂTĂȚIREA CONDIȚIILOR LA LOCUL DE MUNCĂ 


Art.79. Conducerea Bibliotecii Judeţene "Nicolae Milescu Spătarul” Vaslui va proceda la schimbarea locului de 
muncă, pe o perioadă limitată de timp, a salariaţilor afectați de boală sau accident, la recomandarea expresă a 


copiilor, raporturile de muncă nu pot înceta si nu pot fi modificate decât din iniţiativa sau cu acordul salariatului in 
cauză. 

Art.81. Conducerea instituției nu va refuza angajarea sau, după caz, menținerea in muncă a persoanelor cu 
handicap, în cazul în care acestea sunt apte pentru îndeplinirea sarcinilor de serviciu aferente posturilor existente. 
Art.82. Măsurile privind condiţiile de muncă, sănătatea și securitatea muncii și buna funcţionare a instituţiei se vor 
stabili de către conducătorul instituţiei şi reprezentanții salariaţilor. 

Art.83. În cazul decesului sălăriatului: beneficiază de ajutor de deces o singură persoană care face dovada că a 


7 $a % 12 
(ot tat! i A 


> m4 z2 
Me VASLU 
** 


suportat cheltuielile ocazionate de deces $i care poate fi , dupa caz, sotul supravietuitor, copilul, parintele, tutorele, 
curatorul, mostenitorul, in conditiilor dreptului comun, sau, in lipsa acestuia, oricare persoana care face aceasta 
dovada. 

Art.84. Cuantumul ajutorului de deces, în cazul decesului salariatului, se stabileşte prin legea bugetului 
asigurărilor sociale de stat. 


CAPITOLUL X 
MUNCA ȘI PROTECȚIA FEMEILOR 


Art.85.(1) Femeile au dreptul, conform convențiilor internaţionale şi reglementărilor naţionale, la tratament egal 
cu bărbaţii în situaţii în situaţii egale sau comparabile. 

(2) Este interzisă conceperea unor clauze discriminatorii în raporturile de munca; dacă există astfel de clauze, 
ele sunt nule. 

Art.86.(1) La angajare femeile au dreptul la tratament nediscriminatoriu. 

(2) Încadrarea pe post şi salariul se vor stabili în funcţie de pregătire şi competență. Criteriul sexului nu poate 
fi o piedică la promovare. 

Art.87. Salariata care alăptează poate beneficia de reducerea programului cu 2 ore, fără a-i fi afectate drepturile ce 
decurg, din calitatea de salariat. Timpul în care a lucrat în aceste condiţii se consideră, la calculul vechimii în 
muncă, timp lucrat cu o normă întreagă, până la împlinirea vârstei de un an a copilului. 

Art.88. Pentru femeile gravide, munca în timpul nopţi este interzisă în instituţie. 

Art.89. Femeile au dreptul la concediu prenatal sau postnatal plătit, concedii pentru creșterea copiilor, concedii 
pentru îngrijirea copiilor bolnavi, acordate în condiţiile legii. 

Art.90. Reluarea activităţii după încetarea perioadei de întrerupere a activităţii pentru creșterea copilului se va face 
pe acelaşi post. 

Art.91. Este interzisă încetarea/modificarea raporturilor de muncă ale angajaţilor instituţiei în perioada cât se află 
în plata de asigurări sociale sau incapacitate temporară de muncă. 


CAPITOLUL XI _ 
CARIERA SALARIATILOR CU CONTRACT INDIVIDUAL DE MUNCA 


Art.92. (1) Ocuparea unui post vacant sau temporar vacant corespunzător unei funcții contractuale se face prin 
concurs sau examen, în limita posturilor vacante sau temporar vacante prevăzute în statul de funcţii. 

(2) În cazul în care la concursul organizat se prezintă un singur candidat, ocuparea postului se face prin 
examen. 

Art.93. (1) Promovarea persoanelor încadrate cu contract individual de muncă în funcţii, grade sau trepte 
profesionale se face de regulă pe un post vacant existent în statul de funcţii. 

(2) În situația in care nu există un post vacant, promovarea persoanelor încadrate cu contract individual de 
muncă în funcţii, grade sau trepte profesionale se va face prin transformarea postului din statul de funcţii în care 
acestea sunt încadrate într-un post de nivel imediat superior. 

(3) Promovarea în grade sau trepte profesionale imediat superioare se poate face din 3 în 3 ani, în funcţie de 
performanţele profesionale individuale, apreciate cu calificativele ’foarte bun”, cel putin de două ori în ultimii 3 
ani, de către comisia desemnată prin dispoziție a managerului Bibliotecii Judeţene "Nicolae Milescu Spătarul” 
Vaslui, din care fac parte reprezentanţii salariaților. 

(4) Avansarea în gradatia imediat superioară se face la îndeplinirea condiţiei de vechime prevăzute de transele 
de vechime în muncă, în conformitate cu prevederile Legii cadru privind salarizarea personalului plătit din funduri 
publice nr. 153/2017. 

(5)  Tranşele de vechime în muncă, în funcţie de care se acordă cele 5 gradatii potrivit alin. (4), respectiv 
clasele de salarizare, sunt următoarele: 

a) gradatia | — de la 3 la 5 ani — si se determină prin majorarea salariului de bază cu o cotă procentuală de 7,5% 
rezultând noul salar de bază; 

b) gradatia 2 — de la 5 la 10 ani şi se determină prin a salariului de bază cu o cotă procentuală de 5% 
rezultând noul salar de bază; 

c) gradatia 3 — de la 10 la 15 ani şi se determină prin firea salariului de bază cu o cotă procentuală de 5% 

rezultand noul salar de baza; 
d) gradatia 4 — de la 15 la 20 de ani si se determină prin majorarea salariului de bază cu o cotă procentuală de 2,5% 
rezultând noul salar de bază; 
e) gradatia 5 — peste 20 de ani şi se determină prin majorarea salariului de bază cu o cotă procentuală de 2,5% 
rezultând noul salar de bază. 


(6) Activitatea profesională se apreciază anual, ca urmare a evaluării performanțelor profesionale individuale, 
de către şefii ierarhici, prin acordare de calificative: "foarte bine”, ”bine”, ”satisfăcător” şi nesatisfăcător”. 
(7) Persoanele încadrate în funcţii contractuale de debutant, cu salariul de debutant, vor fi salarizate astfel 


până la expirarea perioadei de cel putin 6 luni, dar nu mai mare de un an, si vor fi promovate, pe bază de examen, 
în funcţia, gradul sau treapta profesională imediat superioară. 

(8) Absolvenţii învăţământului superior de lungă si scurtă durată, care la data trecerii pe funcţia 
corespunzătoare studiilor absolvite erau încadrați pe funcţii cu nivel de studii inferior, specifice domeniului în care 
au absolvit studiile universitare, se încadrează la gradul profesional debutant sau la gradul imediat superior 
gradului de debutant, păstrându-şi gradatia avută la data promovării, numai în măsura în care atribuţiile din fișa 
postului au fost modificate în mod corespunzător. 

Art.94. Modificarea, suspendarea şi încetarea raportului de muncă se face în conformitate cu prevederile Legii 
53/2003-Codul Muncii, republicată, cu modificările si completările ulterioare precum și cu alte acte normative în 
domeniu. 


CAPITOLUL XII 
EVALUAREA PERFORMANȚELOR PROFESIONALE 


Art. 95.(1) Evaluarea performanţelor profesionale individuale ale angajaţilor contractuali din cadrul Bibliotecii 
Judeţene "Nicolae Milescu Spătarul” Vaslui se va face în conformitate cu prevederile legale în vigoare. 
(2) Salariatii nemulţumiţi de evaluarea performanţelor profesionale pot face contestaţie în condiţiile legii. 


CAPITOLUL XIII 
RĂSPUNDEREA JURIDICĂ A SALARIATILOR INSTITUȚIEI 


Art.96. Încălcarea de către angajaţii Bibliotecii Judeţene “Nicolae Milescu Spătarul” Vaslui, cu vinovăţie, a 
îndatoririlor de serviciu atrage răspunderea disciplinară, contraventionala, civilă sau penală, după caz, în condiţiile 
legii. 

Art.97. (1) Încălcarea cu vinovăţie a obligaţiilor de serviciu constituie abatere disciplinară si atrage sancţionarea 
disciplinară a salariaţilor. Abaterile şi sancțiunile disciplinare sunt cele prevăzute de legislaţia în vigoare. 

(2) La individualizarea sanctiunii disciplinare se va tine seama de cauzele şi gravitatea abaterii disciplinare, 
împrejurările în care aceasta a fost săvârşită, gradul de vinovăţie si consecințele abaterii, comportarea generală in 
serviciu, precum și de existenţa în antecedentele acestuia a altor sancțiuni disciplinare. 

(3) Sanctiunea disciplinară nu poate fi aplicată decât după cercetarea prealabilă a faptei imputate si după 
audierea salariatului si trebuie consemnată în scris, sub sancţiunea nulităţii. Refuzul salariatului de a se prezenta i, 
audiere sau de a semna o declaraţie privitoare la abaterile imputate se consemnează într-un proces-verbal. În astfel 
de cazuri sancţiunea poate fi aplicată. 

(4) Salariatul nemulțumit se poate adresa instanței, pentru a contesta sancțiunile disciplinare pe care le 
socoteşte aplicate fără temei sau cu încălcarea legii, cerând restabilirea drepturilor încălcate. 

Art.98.(1) Răspunderea contraventionala a salariaţilor se angajează în cazul în care aceştia au săvârşit o 
contraventie în timpul şi în legătură cu sarcinile de serviciu, 

(2) Împotriva procesului-verbal de constatare a contraventiei şi de aplicare a sanctiunii se poate adresa cu 
plângere la judecătorie. 

Art.99. Răspunderea civilă a salariaţilor se angajează: 

a. pentru pagubele produse cu vinovăţie patrimoniului instituţiei; 

b. pentru nerestituirea în termenul legal a sumelor ce li s-au acordat necuvenit; 

c. pentru daunele plătite de instituţie, în calitate de comitent, unor terțe persoane, în temeiul unei hotărâri 
judecătoreşti definitive şi irevocabile. 

Art.100. Salariatii răspund si pentru infracțiunile săvârşite în timpul serviciului sau în legătură cu serviciul, 
potrivit legii penale. 

Art.101. Reprezentanţii salariaţilor şi salariaţii recunosc dreptul managerului Bibliotecii Judeţene "Nicolae 
Milescu Spătarul” Vaslui de a- stabili, în condiţiile legii, răspunderea disciplinară sau patrimonială a salariaților 
care se fac vinovaţi de încălcarea normelor de disciplină a muncii sau care aduc prejudicii instituţiei. 

CAPITOLUL XIV 
DISPOZIȚII FINALE 


Art.102. (1) Managerul Bibliotecii Judeţene "Nicolae Milescu Spătarul” Vaslui şi reprezentanții salariaţilor, ca 
parteneri sociali permanenţi, convin să respecte pentru fiecare dintre ei si pentru salariați in general libertatea de 
opinie. 


(2) Prevederile prezentului contract colectiv de munca la nivel de institutie sunt considerate de drept minime 
şi obligatorii şi nu pot fi omise la elaborarea contractului - cadru şi a normelor de aplicare a acestuia. 
(3) Angajatorul va adopta o poziţie neutră şi impartiala fata de reprezentanții salariaţilor. 


-Art.103. (1) Salariatii au dreptul la asociere sindicală, la întruniri în şedinţe si la organizarea de manifestări 
culturale. Membrii de sindicat pot organiza întâlniri la nivelul organizaţiei sindicale în cursul programului de lucru 
dar şi în afara lui. Durata cumulată a întâlnirilor organizate în timpul programului de lucru nu poate fi mai mare de 
4 ore anual. 

(2) Solicitarea organizaţiei sindicale referitoare la organizarea de întâlniri în timpul de lucru se înaintează 
angajatorului, în scris, cu o zi înaintea desfășurării acestora. 

Art.104. Angajatorul va asigura, potrivit legii, protecţia celor aleşi în organele de conducere sindicală contra 
oricăror forme de condiţionare, constrângere sau limitare în exercitarea funcțiilor lor. 

Art.105. (1) Conducerea Bibliotecii Judeţene "Nicolae Milescu Spătarul” Vaslui recunoaște dreptul 
reprezentanţilor salariaţilor de a verifica la locul de muncă modul în care sunt respectate drepturile salariaţilor 
prevăzute în contractul colectiv. 

(2) Persoanele împuternicite de angajator precum şi reprezentanții salariaţilor vor verifica, la sesizarea uneia 
dintre parti, modul în care sunt respectate drepturile salariaţilor prevăzute în prezentul contract colectiv. 

Art.106. Conducerea Bibliotecii Judeţene "Nicolae Milescu Spătarul” Vaslui şi reprezentanţii salariaților se vor 
informa reciproc, atunci când au cunoștință despre aceasta, în legătură cu modificările ce urmează să se producă in 
modul de organizare a instituţiei, cu consecinţe previzibile asupra salariaţilor şi cu măsurile ce se au în vedere 
pentru limitarea efectelor disponibilizărilor de personal determinate de aceste modificări. 

Art.107. Regulamentul de ordine interioară va fi adoptat cu consultarea sindicatului. 

Art.108. Drepturile şi obligaţiile angajatorilor şi salariaţilor cu privire la timpul de muncă în timpul nopţii, zilele 
de sărbătoare şi de repaus, concedii, salarizare, protecţie socială, protecția muncii sunt reglemeniate de actele 
normative cu caracter special aplicabile sectorului bugetar si părţile convin să le respecte cu bună credință 
urmărind ca orice modificare a acestora să fie pusă în aplicare cu celeritate. 

Art.109. Prezentul Contract Colectiv de Muncă intră în vigoare la data înregistrării la Inspectoratul Teritorial de 
Muncă al Municipiului Vaslui si produce efecte pentru toți angajaţii angajatorului semnatar al prezentului act 
juridic, inclusiv pentru persoanele care fac parte din conducerea executivă a acestora, indiferent de afilierea la 
sindicat sau de natura raporturilor juridice existente între angajator şi angajați şi se aduce la cunoștință publicului 
din oficiu, prin afişare. 

Art.110. Prezentul Contract Colectiv de Muncă s-a încheiat în 3 (trei) exemplare si a fost semnat ulterior la data de 
„de către ambele parti. 

